钦定古今图书集成/明伦汇编/氏族典/第204卷 > 高模翰
## 钦定古今图书集成/明伦汇编/氏族典/第204卷 > 高模翰

按《辽史高模翰传》：“模翰，一名松，渤海人。有膂力，善骑
射，好谈兵。初，太祖平渤海，模翰避地高丽，王妻以女，
因罪亡归，坐使酒杀人下狱。太祖知其才，贳之。天显
十一年，唐遣张敬达、杨光远帅师五十万攻太原，势
锐甚，石敬瑭遣人求救，太宗许之。九月，征兵出太原，
模翰与敬达军接战，败之，太原围解，模翰功第一，乃”
授上将军。及晋叛盟，出师南伐，模翰为统军副使，兼
总“左右《铁鹞子》军”，下关南城邑数十。以功加侍中，加
太傅。晋以魏府节度使杜重威领兵三十万来拒，模
翰以麾下三百人逆战，败之。已而杜重威等降。车驾
入汴，加特进、检校太师，封悊郡开国公，为汴州巡检使，平汜水诸山土贼，迁镇中京。天禄二年，加开府仪
同三司。应历初，召为中台省右相。九年，迁左相，卒。